{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":17,"n_cols":6,"rows_kept":17,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Nacrt prijedloga Programa državne potpore za iznimno osjetljive sektore u poljoprivredi za 2020. godinu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Davor Stanic","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2020. GODINU","Zaštićene vrste , šta se konkretno misli poduzeti u vezi pčelarstva jedino je ono izdvojeno od standarnih vrsta potpora po komadu po pcelinjoj zajednici,  uvedite bar 50kn poticaja po pč. Zajednici  do 65kosnica tj do 65 pcelinjih zajednica. Sektor pčelarstva apolutno je izoliran od standarnih vrsta potpora, imaju poticaji na krave,ovce,koze,sljive,jabuke , livade ,sume ali ne postoji  poticaj na pčele kroz standardni sustav poticaja. Nema sustava inspekcijske uvoza lažnog meda,  nikakve kontrole uvoza ogranicenja meda kojim se zasicuje trziste i radi damping ,ne lojalna konkurencija iz kine s laznim pekarskim medom i ruši cijelo tržište, s cime se direktno uništava sektor pcelarstva i pčela zasticene vrste","Primljeno na znanje","Nacionalni pčelarski program za razdoblje od 2020. do 2022. \nrazličitim mjerama već podupire pčelarsku proizvodnju."]
[2,"Hrvatski pčelarski savez","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2020. GODINU,\n1. UVOD","Slijedom prijedloga Programa državne potpore za iznimno osjetljive sektore u poljoprivredi za 2020. godinu, Hrvatski pčelarski savez kao krovna organizacija pčelara u Republici Hrvatskoj ovim putem ističe nužnost programskog uvrštenja potpore po pčelinjoj zajednici s ciljem očuvanja populacije medonosne pčele.\n\nPrioritetna uloga pčele je očuvanje bioraznolikosti kroz svoju oprašivačku djelatnost. Isto je od osobite važnosti upravo za RH s obzirom na iznimno veliki broj biljnih vrsta koje za svoj opstanak trebaju oprašivače, bilo da se radi o gospodarskom ili samoniklom bilju.\n\nNadalje, nužnost očuvanja pčelinjeg fonda očituje se i u nepobitnoj činjenici da 75% hrane koju danas čovječanstvo koristi u prehrani treba pčelu kako oprašivača.\n\nPčelarski sektor iznimno je pogođen klimatskim promjenama, intenzivnom konvencionalnom  poljoprivredom i sječom šuma. Sama poljoprivredna djelatnost dovela je do uništavanja prirodnih livada kao izvora nektara i peludi, tretiranje poljoprivrednih površina vrši se pesticidima koji imaju dokazano izrazito pogubno djelovanje na pčelinje zajednice, a sječom šuma i selektivnim pošumljavanjem gubi se na biološkoj raznolikosti dok je medonosni potencijal nepovratno izgubljen. \n\nDržimo da je za učinkovitu provedbu svih programski zadanih ciljeva (unapređenje uzgoja u sektoru mliječnog govedarstva, sektoru svinjogojstva, proizvodnji duhana, proizvodnji maslinovog ulja te očuvanju izvornih i zaštićenih vrsta i kultivara poljoprivrednog bilja), neprocjenjiva oprašivačka uloga pčele i održanje pčelarstva kao iznimno osjetljivog poljoprivrednog sektora ne umanjujući vrijednost naprijed navedenih osjetljivih sektora.\n\nSlijedom navedenog, važno je u predmetni program uvrstiti unapređenje pčelarskog sektora s ciljem očuvanja populacije medonosne pčele.","Primljeno na znanje","Navedeni sektori prepoznati su kao osjetljivi u RH. Nacionalni pčelarski program za razdoblje od 2020. do 2022. \nrazličitim mjerama već podupire pčelarsku proizvodnju."]
[3,"Udruga proizvođača agruma i povrća 'NERETVANSKA MLADEŽ'","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2020. GODINU,\n1. UVOD","Kao iznimno osjetljiv sektor agrumarstva - proizvodnja mandarina u Program je potrebno uključiti mjere koje bi rasteretile tržište primarnog proizvoda, plod mandarine. Kao jedna od mjera koju pedlažemo je potpora za preradu ploda mandarine u 100%-tni sok od mandarine isključivo od mandarine proizvedene u Hrvatskoj ili dolini Neretve.","Primljeno na znanje","Unaprjeđenje proizvodnje mandarina s adekvatnim mjerama može biti predmet posebnog Programa."]
[4,"Udruga proizvođača agruma i povrća 'NERETVANSKA MLADEŽ'","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2020. GODINU,\n2. CILJEVI PROGRAMA ","Predlažemo u Program uvesti unaprjeđenje proizvodnje mandarine.","Primljeno na znanje","Unaprjeđenje proizvodnje mandarina s adekvatnim mjerama može biti predmet posebnog Programa."]
[5,"Martina Peršić","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2020. GODINU,\n2. CILJEVI PROGRAMA ","Poštovani,\nkojim načinima i tehnikama, te na temelju kojih podataka su definirane \"iznimno osjetljivi\" sektori poljoprivrede i ciljevi programa? Dajem prijedlog da se u ciljeve programa umjesto \"unaprjeđenje proizvodnje maslinovog ulja\" cilj proširi na voćarstvo i preradu, što obuhvaća maslinarstvo, proizvodnju maslinovog ulja, ali i ostale (u ovom programu - zanemarene) voćne vrste. Hrvatska je jedna od najnerazvijenijih voćarskih zemlja u Europi, što je direktna posljedica loše ago-politike.","Primljeno na znanje","Od 2017. godine provedba mjera potpore za iznimno osjetljive sektore usklađena je s odredbama odgovarajućih uredbi Europske unije.\nDodjela potpore za iznimno osjetljive sektore:  mliječne krave, rasplodne krmače, duhan, maslinovo ulje) kao i mjere državne potpore za očuvanje izvornih i zaštićenih vrsta i kultivara poljoprivrednog bilja nastavlja se i u 2020. godini. U program potpore za iznimno osjetljive sektore u poljoprivredi nije moguće uvrstiti sve sektore poljoprivredne proizvodnje. \n\nUvršteni su najosjetljiviji sektor mljekarstva, sektori za koje nije moguće ostvariti izravna plaćanja u sklopu Zajedničke poljoprivredne politike (rasplodne krmače, duhan, maslinovo ulje) te potpora za IZVK u smislu očuvanja genetskog potencijala."]
[6,"UHPD \"KRUPAN  LIST\"","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2020. GODINU,\n3. MJERE PROGRAMA ","Pod  3.  Potpora  za  UZGOJ  duhana.","Djelomično prihvaćen","Dodati će se izričaj proizvodnja - potpora za proizvodnju duhana."]
[7,"Udruga proizvođača agruma i povrća 'NERETVANSKA MLADEŽ'","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2020. GODINU,\n3. MJERE PROGRAMA ","U Program dodati mjeru: Potpora za 100% sok od mandarine.","Primljeno na znanje","Unaprjeđenje proizvodnje mandarina s adekvatnim mjerama može biti predmet posebnog Programa."]
[8,"Poljoprivredna zadruga branitelja Zlatni vrtovi-Virovitica","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2020. GODINU,\n3. MJERE PROGRAMA ","Mislim da bi svakako trebalo obuhvatiti i proizvodnju povrća koja je svake godine izložena sve većim zahtjevima, poglavito u vezi korištenja zaštitnih sredstava radi zdravstvene zaštite potrošača, dok je istovremeno izložena konkurenciji uvoza čak i iz zemalja gdje takvih strogih zahtjeva nema.","Primljeno na znanje","Za površine pod povrtnim kulturama moguće je ostvariti potporu za proizvodno vezana plaćanja. Eventualne dodatne mjere u sektoru povrćarstva razmotrit će se u okviru drugih mehanizama."]
[9,"Hrvatski duhani d.d.","4. OPIS MJERE I UVJETI PRIHVATLJIVOSTI,\n4.3. Potpora za duhan","Smatramo da se Prijedlog državne potpore za iznimno osjetljive sektore u poljoprivredi za 2020. godinu, odnosno dosadašnji model potpore za duhan za prve četiri otkupne klase duhana tipa Viržinija i Burley pokazao iznimno uspješnim te isti podržavamo u cijelosti. \n\nModel potpore za prve četiri otkupne klase osigurava održivost proizvodnje duhana općenito, kao i brigu o profitabilnosti proizvođača duhana u lošijim proizvodnim godinama (berbama), a na taj se način ujedno kontrolira tok i promet duhana. Stoga ističemo važnost zadrzavanja postojeceg modela poticaja za I., II., III. i IV. klasu. \n\n Svako isključivanje jedne od klasa, predstavlja opasnost da duhan završi na ilegalnom tržištu što je u RH sve veći problem. \n\nObzirom da V. i VI. otkupna klasa čine manji postotak proizvedenih količina duhana, smatramo da bi potpore za sve proizvedene količine duhana također pozitivno utjecale na održivost i profitablinost proizvodnje duhana.","Primljeno na znanje","Potporu za otkupljeni duhan sorte Burley dobiva se u skladu s tablicom 1 za prve 4 klase, dok se za sortu Viržinija potpora dodjeljuje za sušenje."]
[10,"UHPD \"KRUPAN  LIST\"","4. OPIS MJERE I UVJETI PRIHVATLJIVOSTI,\n4.3. Potpora za duhan","U  drugom  stavku  nadopuniti  isti  riječima  ... I  to  tip  Virginija  od  1-3  klase  , te  tip  Burley  od  1-4  klase.\nObrazloženje: Nedopustivo  je  da  se  potiču  sve  količine  otkupljenog  duhana , jer  5 i 6  klasa  nije  dio  sustava  potpora  za  duhan , te  uvrštavanjem  svega  otkupljenog  duhana  pa  tako  5 i 6  klase , bila  bi  nova  potpora  , što  je  po  pravilima ZPP  nedopustivo.  Tako  da  je  bitno  napomenuti  točno  što  to  moraju  dostaviti  obrađivači  duhana.\nPoticanje  duhana  tipa  Virginija  u  prve  tri  klase , puno  je  bolji  model  za  proizvođače  duhana , jer  je  bolje  iskorištenje  potpora , te  osjetan  rast  ukupne  cijene  kvalitetnih  duhana , što  cijenovno  pozitivno  utječe  na  proizvodnju , jer  proizvođači  duhana  u  RH  imaju  najmanju  otkupnu  cijenu  u  EU  i  okruženju .\nIzdašnije potpora  za  prve  tri  klase  pozitivno  utječe  i  na  sivo  tržište  duhana , jer  na   sivo  tržište plasiraju  se  kvalitetni  duhani  unutar  prve  tri  klase , ne  IV , V , VI  klasa .  Tako  da  izdašnije  potpore  u  prve  tri  klase , potiču    proizvođače  da  kvalitetan  duhan  predaju  na  obradu  .","Primljeno na znanje","Potporu za otkupljeni duhan sorte Burley nije moguće dobiti za 5 i 6 skladu.Tablica 1 pokazuje usklađivanje visine potpore po klasama.\nIzračun potpore za sorte Burley i Viržinija nije istovjetan.\nPlaćanja za sortu Burley dodjeljuju se za proizvedene i isporučene, bez prethodne prerade u obliku sušenja, količine te je u tom slučaju postoje različite klase kvalitete.\nMeđutim, sorta Virginija je u sklopu potpore za iznimno osjetljivi sektor prihvatljiva temeljem Uredbe 1407/2013, odnosno, potpore se dodjeljuju korisnicima koji djeluju u sektoru prerade, u slučaju duhana sorte Viržinija za sušenje te u tom slučaju je iznos potpore isti za sve klase."]
[11,"HRVOJE BOKAN","4. OPIS MJERE I UVJETI PRIHVATLJIVOSTI,\n4.3. Potpora za duhan","Da nema državnih trošarinskih prihoda od duhanskih proizvoda, Ministarstvo zdravstva bilo bi u još većim dugovima, a državni proračun u još većem deficitu. Ironično je, ali \"nezdravi\" duhan financira zdravlje.\nHrvoje Bokan, proizvođač duhana koji u lancu prodaje dobije najmanje i koji ovisi o ovoj potpori!","Primljeno na znanje","Proizvodnja duhana prihvatljiva je poljoprivredna kultura, a sektor proizvodnje duhana prepoznat je kao osjetljiv."]
[12,"Kanaan d.o.o.","4. OPIS MJERE I UVJETI PRIHVATLJIVOSTI,\n4.3. Potpora za duhan","Potpore uzgoju duhana su suprotne nastojanju Ministarstva zdravstva da se smanji broj pušača i upotreba duhanskih proizvoda, jer su izrazito štetni za zdravlje.\nOvom potporom povećavamo deficit državnog proračuna na stavkama zdravstva.","Primljeno na znanje","Proizvodnja duhana prihvatljiva je poljoprivredna kultura, a sektor proizvodnje duhana prepoznat je kao osjetljiv."]
[13,"UHPD \"KRUPAN  LIST\"","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2020. GODINU,\n5. IZNOS POTPORE ","U  tablici  pod  poljem  maksimalni  jedinični  iznos , kod  tipa  duhana  Virginija... zamjeniti  na  7,00 .\nObrazloženje: Za  opstanak  i  razvoj  proizvodnje  duhana  u  RH  , bitno  je  poticati  kvalitetne  duhane , jedino  takvi  duhani , daju  garanciju  održivosti  proizvodnje , te  tržišnu  održivost.","Primljeno na znanje","Predloženi iznos od 7 kn/kg predstavljao bi povećanje od čak 33% u odnosu na 5,25 kn/kg, nema argumentacije kako se došlo do tog iznosa s obzirom da se nadoknađuju troškovi sušenja. Osim toga, omotnica je usklađena s mogućnostima državnog proračuna."]
[14,"UHPD \"KRUPAN  LIST\"","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2020. GODINU,\n7. PRORAČUN ZA PROVEDBU PROGRAMA ","Iznos  sretstava  128.000.000,00  kuna .  Potpora  za  duhan  45.000.000,00  \nSmanjivanje  omotnice  , nije  riješenje  u  osijetljivim  sektorima.","Primljeno na znanje","Ukupni iznos raspoloživih sredstava je određen državnim proračunom i omotnica se ne može povećavati. Stoga, dodatno povećanje maksimalnog iznosa omotnice za duhan također nije moguće s obzirom na potrebna sredstva za provedbu mjera u drugim sektorima."]